Okresná prokuratúra Kežmarok 
Michalská 2493/8A, 060 01 Kežmarok 1 	

Sp. zn. : Pv 526/13/7703	Kežmarok, 9.12.2013
EEČ : 2-56-48-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátorka Okresnej prokuratúry Kežmarok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
2.	XXXXX 
	sídlo organizácie: XXXXX, XXXXX XXXXX, Slovensko
3.	XXXXX 
	sídlo organizácie: XXXXX XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 111,48 € 
b.	Peňažná suma určená na všeobecne prospešné účely: 75,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX, so sídlom XXXXX, okres XXXXX, XXXXX, 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
realizované policajtom Obv.odd. PZ XXXXX pod spisovou značkou ORP-XXXXX/XXXXX.
dňa 26.5.2013 v čase okolo 03.00 hod. v obci XXXXX okres XXXXX, pred pohostinským zariadením XXXXX, po predchádzajúcej slovnej výmene názorov pristúpil k XXXXX, ktorého udrel päsťou pravej ruky do oblasti tváre, následkom čoho XXXXX spadol na zem, kde ho najmenej dvakrát kopol do oblasti hlavy a tváre, čím týmto svojim konaním spôsobil poškodenému XXXXX zranenia a to zlomeninu hornej čeľuste vľavo, poranenie podočnicového nervu vľavo, krvnú podliatinu v oblasti ľavého oka, krv v ľavej paranazálnej dutine, narazenie hlavy v záhlavovej oblasti, s dobou liečenia 4 týždne, a s dobou práceneschopnosti od 26.5.2013 do 13.6.2013, 

Odôvodnenie: 
	Uznesením povereného príslušníka Okresného riaditeľstva Policajného zboru XXXXX, Obvodného oddelenia Policajného zboru XXXXX, sp. zn. ORP-XXXXX/XXXXX z 19.7.2013 bolo začaté trestné stíhanie a súčasne vznesené obvinenie XXXXX pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a) Trestného zákona. 

	V priebehu prípravného konania poverený príslušník PZ vypočul obvineného XXXXX, poškodeného XXXXX, splnomocnených zástupcov XXXXX, a.s., Krajská pobočka XXXXX, a XXXXX, pobočka XXXXX, svedkov XXXXX a XXXXX, zabezpečil lekárske potvrdenia a lekárske správy, vyjadrenia zdravotnej poisťovne a sociálnej poisťovne, správy a charakteristiky na obvineného, odpis registra trestov, spisový materiál z mediačného konania Okresného súdu v XXXXX sp. zn. XXXXX. 

	Takto vykonaným dokazovaním bol objektívne zistený skutkový stav, pričom možno jednoznačne konštatovať, že v tomto prípade ku skutku skutočne došlo, skutok je prečinom ublíženia na zdraví podľa § 156 ods. 1 Trestného zákona a prečinom výtržníctva podľa § 364 ods. 1 písm. a) Trestného zákona, a tohto sa mal dopustiť práve obvinený XXXXX.   

	Preskúmaním vyšetrovacieho spisu bolo zistené, že vzhľadom na okolnosti prípadu a vzhľadom na osobu obvineného je možné postupovať v zmysle ustanovenia § 220 ods. 1 Trestného poriadku. 

	Preskúmaním príslušného spisového materiálu bolo zistené, že v uvedenej veci sa koná o prečinoch, na ktorý zákon ustanovuje trest odňatia slobody, ktorého hranica neprevyšuje hranicu stanovenú v ustanovení § 220 ods. 1 Trestného poriadku.  

	Podľa § 156 ods. 1 Trestného zákona možno za prečin ublíženia na zdraví uložiť trest odňatia slobody na šesť mesiacov až dva roky. 

	Podľa § 364 ods. 1 písm. a) Trestného zákona možno za prečin výtržníctva uložiť trest odňatia slobody až na tri roky. 	

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci.
 
	V priebehu prípravného konania bola na Okresnom súde v XXXXX vykonaná mediácia, počas ktorej obvinený a poškodení dali súhlas k vykonaniu mediácie, vyjadrili súhlas s postupom podľa § 220 ods. 1 Trestného poriadku a dňa 25.10.2013 uzatvorili dohodu o zmieri. 

	Obvinený XXXXX slobodne, vážne a určito vyhlásil, že spáchal skutok, za ktorý je stíhaný, svoje konanie oľutoval, urobil opatrenia na náhradu škody jednotlivým poškodeným formou náhrady spôsobenej škody. 

	Poškodený XXXXX vyhlásil, že obvinený XXXXX urobil opatrenie na odstránenie následkov vzniknutých trestným činom nahradením škody spôsobenej trestným činom v sume 1.200,- eur, a týmto sú jeho nároky na náhradu škody plne uspokojené a ďalšie nároky si uplatňovať nebude. 

	Poškodená XXXXX, splnomocnený zástupca XXXXX, a.s., Krajská pobočka XXXXX, vyhlásila, že obvinený XXXXX nahradil škodu spôsobenú trestným činom v celkovej sume 882,58 eur, s výškou náhrady súhlasí a uskutočnením opatrenia na náhradu spôsobenej škody sú jeho nároky na náhradu škody plne uspokojené a ďalšie nároky si uplatňovať nebude. 

	Poškodený XXXXX, splnomocnený zástupca XXXXX, pobočka XXXXX, vyhlásila, že obvinený XXXXX nahradil škodu spôsobenú trestným činom v sume 28,90 eur, s výškou náhrady súhlasí a uskutočnením opatrenia na náhradu spôsobenej škody sú jej nároky na náhradu škody plne uspokojené a ďalšie nároky si uplatňovať nebude. 

	Obvinený zložil na účet Okresnej prokuratúry XXXXX peňažnú sumu 150,- eur (dvesto) určenú na všeobecne prospešné účely, pričom 50 % z tejto sumy, t. j. 75,- eur, podľa dohody o zmieri určil občianskemu združeniu XXXXX XXXXX, so sídlom XXXXX, okres XXXXX, IČO: XXXXX, číslo účtu: XXXXX, vedený v XXXXX, a.s.. Táto suma je primeraná závažnosti spáchaného trestného činu.  

	Obvinený XXXXX je slobodný, študent druhého ročníka XXXXX XXXXX, žije v spoločnej domácnosti s rodičmi a súrodencami. Z miesta trvalého bydliska nie je negatívne hodnotený, podľa zabezpečenej lustrácie v evidencii priestupkov nemá v evidencii priestupkov žiaden záznam, podľa odpisu registra trestov doposiaľ nebol súdne trestaný. 

	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, som dospela k záveru, že takýto spôsob je dostačujúci z hľadiska naplnenie účelu Trestného zákona a Trestného poriadku.  

	S poukazom na všetky uvedené skutočnosti som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Strižovská
prokurátorka